Yevhen Konoplyanka

**Yevhen Olehovych Konoplyanka** (Ukrainisht: Євген Олегович Коноплянка; lindur më 29 shtator 1989) është një futbollist profesionist ukrainas i cili luan si anësor për klubin ukrainas Shakhtar Donetsk dhe kombëtaren ukrainse.

Konoplyanka debutoi me Ukrainën në vitin 2010, dhe që nga ajo kohë ka luajtur më shumë se 80 ndeshje dhe ka shënuar më shumë se 20 gola. Ai përfaqsoi vendin e tij në UEFA Euro 2012, ku Ukraina ishte një nga dy vendet organizatore dhe UEFA Euro 2016, si dhe është tre herë fituesi i çmimit Futbollisti Ukrainas i Vitit.

## Karriera me klube
### Vitet e para
Në moshën 7 vjeç, Konoplyanka nënshkroi për një klasë karateje, ku në të njëjtën kohë luante edhe futboll, duke fituar edhe rripin e zi. Ai është një produkt i akademisë së FC Olimpik Kirovohrad dhe i trajnerit Yuriy Kevlich.

Debutimi i tij me skuadrën e parë erdhi më 26 gusht 2007 në barazimin pa gola kundër Hoverla Uzhhorod në Premier Ligës Ukrainase; ai u aktivizua në minutat e fundit të ndeshjes në vend të Jaba Kankava. Goli i tij i parë në Premier Ligën Ukrainase erdhi më 28 shkurt 2010 në një ndeshje në shtëpi kundër Zorya Luhansk e cila u mbyll në barazim 2–2. Në pjesën e dytë të sezonit 2009–10, Konoplyanka i nisi si titullar dhe luajti 90 minuta në të gjitha ndeshjet e mbetura të sezonit.

Në mars 2011, trajneri në largim i Dynamo Kyiv, Oleh Luzhny, shprehu dëshirën e tij për të pasur Konoplyankën në skuadrën e tij, me Dynamon e cila do t'i bënte një ofertë 14 milion € klubit të lojtarit. Në përgjigje, trajneri i Dnipros Juande Ramos i vendosi një çmim të madh lojtarit që varjonte nga 50 në 60 milion €; ai komentuar: "Në urdhër për të ndërtuar një skuadër të mirë, lojtarët e mirë duhet të qëndrojnë këtu".

Në janar 2014, Konoplyanka ishte pranë transferimit te klubi anglez Liverpool për 16 milion £, e cila ishte klauzola e tij e lirimit, megjithatë, presidenti i Dnipros Ihor Kolomoyskyi refuzoi transferimi.

## Karriera ndërkombëtare
[djathtas|parapamje|200px|Konoplyanka në një duel me suedezin [Mikael Lustig në UEFA Euro 2012.]]
Konoplyanka bëri debutimin e tij ndërkombëtar më 25 maj 2010, duke luajtur 90 minuta në fitoren 4–0 kundër Lituanisë në Kharkiv. Katër ditë më vonë në Arena Lviv, ai shënoi golin e barazimit të Ukrainës e cila përmbysi disavantazhin kundër Rumanisë duke fituar ndeshjen me rezultatin 3–2.

Në turnamentin e Euro 2012, Konoplyanka luajti si titullar në të tre ndeshjet e kombëtares, duke asistuar golin e fitores së Andriy Shevchenko në ndeshjen e parë kundër Suedisë. Megjithatë, kjo fitore ishte e pavlefshme pasi Ukraina u eleminua në fazën e grupeve.

Më 11 shtator 2012, Konoplyanka shënoi një gol nga një distancë e largët në barazimin 1–1 kundër Anglisë në Wembley Stadium, në një ndeshje të vlefshme për kualifikueset e Kupës së Botës 2014. BBC tha për performancën e tij: "Yevhen Konoplyanka i madh zhvilloi në një paraqitje mjeshtërore në mesfushë.

## Stili i lojës
Konoplyanka është përshkruar si një lojtar i gjithanshëm, me vizion të mirë, pasues, me ritëm, driblues, dhe krijues.

Teknikisht, ai luan si një sulmues i lirë dhe me raste luan edhe si organizator. Ai është komod si në sulm edhe në krah, por edhe në mes të fushës. Ai filloi një rol më të avancuar, duke luajtur si anësor në formacionin 4-3-3.

## Statistikat e karrierës
### Klube
*Redaktuar më 29 nëntor 2014* 

### Kombëtarja
### Golat me kombëtaren
*Redaktuar më 20 nëntor 2014* .

## Trofe
### Klube
;Sevilla
*UEFA Liga e Evropës: 2015–16

;Shakhtar Donetsk
*Premier Liga Ukrainase: 2019–20

### Personale
*Futbollisti Ukrainas i Vitit: 2010, 2012, 2013
*Lojtari më i mirë i Premier Ligës Ukrainase: 2011–12, 2013–14
*Skuadra e Sezonit në UEFA Ligën e Evropës: 2014–15

## Referime 
## Lidhje të jashtme 
*Profili  te FFU.org.ua 
*Profili zyrtar te websajti i Dnipro 
*Yevhen Konoplyanka te Topforward
*Profili te UEFA